Euroopa Liidu Teataja L 252 , 12/09/1998 Lk 0021 - 0022



Nõukogu otsus, 13. juuli 1998, millega kiidetakse heaks energiaharta lepingu kaubandusalaste sätete muudatuse tekst ning energiaharta konverentsi ja energiaharta lepingu allakirjutanute rahvusvahelise konverentsi poolt kokku lepitud energiaharta lepingu ajutine kohaldamine (98/537/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse nõukogu ja komisjoni 23. septembri 1997. aasta otsuse 98/181/EÜ, ESTÜ, Euratom [1] artikli 3 lõiget 2, võttes arvesse komisjoni ettepanekut ning arvestades, et: Euroopa ühendused ja nende liikmesriigid allkirjastasid 17. detsembril 1994. aastal energiaharta lepingu; Euroopa ühendused ja suurem osa nende liikmesriikidest andsid oma heakskiitmis- või ratifitseerimiskirjad 16. detsembril 1997. aastal hoiule hoiulevõtjale, Portugali Vabariigi valitsusele; ülejäänud liikmesriigid ratifitseerivad energiaharta lepingu lähitulevikus; energiaharta leping jõustus 16. aprillil 1998. aastal; energiaharta lepingut on alates allakirjutamise päevast võimalikult suures ulatuses ajutiselt kohaldatud ning allakirjutanud, kes ei ole lepingut veel ratifitseerinud, jätkavad sellist kohaldamist võimalikult suures ulatuses; energiaharta lepingus sätestatakse selle kaubandussätete ülevaatamine mitmepoolsete kaubandusläbirääkimiste Uruguay vooru tulemuste valguses ning kaubandussätete laiendamine energiavaldkonna seadmetele, et kõnealused muudatused energiaharta konverentsil vastu võtta; ühenduse huvides on lepingusse viidetena sisse viia vastavad WTO sätted selles sisalduvate GATT 1947 sätete asemele ning laiendada kaubandussätteid energiavaldkonna seadmetele; ühendusel on ühise kaubanduspoliitika vallas ainupädevus; rahvusvaheline konverents peeti ühel ajal energiaharta konverentsiga, võimaldamaks kõikidel energiaharta lepingule allakirjutanutel otsustusprotsessis osaleda; energiaharta konverentsil ja nimetatud rahvusvahelisel konverentsil, mis peeti 24. aprillil 1998, lepiti kokku energiaharta lepingu kaubandusalaste sätete muudatuse tekst, sealhulgas energiavaldkonna seadmete loend ning seonduvad otsused, kokkulepped ja deklaratsioonid (kaubandusalane muudatus); ühendus peaks kaubandusalase muudatuse ametlikult lõplikult heaks kiitma; kaubandusalast muudatust tuleks kohaldada ajutiselt, kuni see vastavalt selle sätetele jõustub, ON VASTU VÕTNUD JÄRGMISE OTSUSE: Artikkel 1 1. Käesolevaga kiidetakse Euroopa Ühenduse nimel lõplikult heaks energiaharta lepingu kaubandusalaste sätete muudatus, mille suhtes lepiti kokku 24. aprilli 1998. aasta energiaharta konverentsil/rahvusvahelisel konverentsil, sealhulgas energiavaldkonna seadmete loend ning seonduvad otsused, kokkulepped ja deklaratsioonid 2. Kaubandusalase muudatuse tekst lisatakse käesolevale otsusele. 3. Komisjon teeb kaubandusalase muudatuse teksti ametliku ühenduse poolse heakskiitmise teatavaks energiaharta sekretariaadile. Artikkel 2 Kaubandusalast muudatust kohaldatakse vastavalt selle sätetele ajutiselt kohaldama 90 päeva möödumisel selle vastuvõtmisest energiaharta konverentsil ning seda hakatakse lõplikult kohaldama selle jõustumisel. Brüssel, 13. juuli 1998 Nõukogu nimel eesistuja W. Schüssel [1] EÜT L 69, 9.3.1998, lk 1. --------------------------------------------------